
Rīgā 2026. gada 21. aprīlī (prot. Nr. 22 32. §)
Grozījumi Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā"
Izdoti saskaņā ar Lauksaimniecības un lauku attīstības likuma
5.panta 3.1 un ceturto daļu
· Izdarīt Ministru kabineta 2015. gada 3. februāra noteikumos Nr. 59 "Valsts un Eiropas Savienības atbalsta piešķiršanas kārtība investīciju veicināšanai lauksaimniecībā" (Latvijas Vēstnesis, 2015, 29., 157., 198. nr.; 2016, 62., 246. nr.; 2017, 87., 189., 249. nr.; 2018, 68., 123. nr.; 2019, 114., 206. nr.; 2020, 74A., 242. nr.; 2021, 66. nr.; 2022, 34., 248. nr.; 2023, 90., 237. nr.; 2024, 72., 237. nr.; 2025, 46., 174., 242. nr.; 2026, 40. nr.) šādus grozījumus:
· 1. Izteikt 3.2. apakšpunktu šādā redakcijā:
· "3.2. 11 195 627 euro – lauksaimniecībā izmantojamiem zinātnes pētījumiem un investīcijām lauksaimniecībā izmantojamo zinātnes pētījumu materiālās bāzes pilnveidošanai, lai nodrošinātu laboratoriskās analīzes vai digitālās sistēmas;".
· 2. Izteikt 43.3. apakšpunktu šādā redakcijā:
· "43.3. datubāzes un digitālās sistēmas izstrādei, biroja un laboratorijas tehnikas un aprīkojuma iegādei, dalības maksas segšanai starptautiskajā organizācijā, kā arī laboratorijas iekārtu nomai;".
· 3. Papildināt ar 45.15. apakšpunktu šādā redakcijā:
· "45.15. nodrošina virszemes un pazemes ūdeņu monitoringu, kā arī monitoringa programmas izstrādi un īstenošanu atbilstoši Ūdens apsaimniekošanas likumam;".
· 4. Papildināt ar 45.16. apakšpunktu šādā redakcijā:
· "45.16. laboratorija, kas testē svaigpiena paraugus atbilstoši normatīvajiem aktiem par veterinārās, higiēnas un nekaitīguma prasībām svaigpiena apritei, ir akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts vai Eiropas Ekonomikas zonas valsts akreditācijas institūcijā."
· 5. Papildināt ar 47.1 punktu šādā redakcijā:
· "47.1 Šo noteikumu 43.1. un 43.3. apakšpunktā  minēto atbalstu šo noteikumu 45.16. apakšpunktā minētajam pretendentam piešķir saskaņā ar Komisijas regulu 2023/2831. Lai saņemtu atbalstu, pretendents iesniegumam (8. pielikums) pievieno veidlapu ar informāciju, kas sniedzama de minimis atbalsta uzskaitei un piešķiršanai saskaņā ar normatīvajiem aktiem par de minimis atbalsta uzskaites un piešķiršanas kārtību, vai norāda de minimis atbalsta uzskaites sistēmā izveidotās un apstiprinātās veidlapas identifikācijas numuru."
· 6. Papildināt ar 57. punktu šādā redakcijā:
· "57. Lai saņemtu šo noteikumu 43. punktā minēto atbalstu, šo noteikumu 45.15. un 45.16. apakšpunktā minētais pretendents līdz 2026. gada 15. maijam Lauku atbalsta dienestā iesniedz iesniegumu (8. pielikums) un attaisnoto izdevumu tāmi."

